text: Hondbólturin í Føroyum trokar seg fram í heiminum. Ungdómslandsliðini bjóða størstu hondbóltstjóðum av í ramasta álvara, og vit skulu hesi komandi árini venja okkum við at síggja fyrst ungdómslandsliðini – og heilt skjótt A-landsliðini eisini – spæla við í stóru HM- og EM-endaspølunum, heldur enn at fylgja við á sjónvarpsskíggjanum.
text: #000001
text: Samstundis venja feløgini í Føroyum meira enn nakrantíð, og hondbólturin man skjótt aftur fløva køldu vetrarkvøldini – og onkuntíð man hitna so nógv at lokið brestir av pottinum.
text: #000002
text: Altso tá ið áleyparin rennir seg beint inn í verjuleikaran. Hann ætlar sær at troka ígjøgnum mótstøðuna, heldur enn fram við henni.
text: #000009
text: Tað havi eg í frásagnum roynt at kalla TROK. Eitt orð sum mær dámar sera væl – tí tað hevur so nógvar týdningar – og kann skiljast sum eitt heilt grundleggjandi fyribrigdi í hondbólti og mongum øðrum ítrottargreinum.
text: #000010
text: Tað snýr seg um at troka seg fram við mótstøðu og forðingum, men tú mást troka rætt. Við hegni, snildi og fimi, mást tú framvið.
text: #000011
text: Roynir tú í staðin at troka teg beint ígjøgnum, er líkamikið hvussu stórur og sterkur tú ert. Tá missur tú bóltin – og kanst tapa dystin.
text: #000012
text: Og so er tað eisini so sigandi fyri hondbóltin, sjarmuna og avbjóðingarnar, ið hondbóltur hevur við at fáa øll at semjast um hvat er loyvt og ikki.
  Oftast er niðurstøðan, at tá onkur í tínum parti trokar, er púra rætt farið fram – men tá ið hini gera tað, er tað ófantaligt álopsspæl, og tey skulu missa bóltin.
text: #000013
text: Besta dømi um tað er størsta úrslitið nakrantíð hjá manslandsliðnum higartil. 27-26 sigurin á Kekkia.
text: #000015
text: Føroyar hava misnýtt møguleikan at avgera dystin í álopsstøðu, og nú hava kekkar knappliga hálvan minutt at javna. Tað eydnast føroyingunum at koma í verjustøðu. Vit verja 5-1 við Eliasi E. á Skipagøtu frammi. Kekkarnir taka málverjan út, og seta sjeynda áleyparan inn. Teir byrja at trýsta av vinstra vongi og flyta seg tvørturum vøllin. Elias má bakka inn ímillum Brand Halgirsson og Sjúrð Olsen í okkara vinstru síðu. Og har trokar kekkin seg inn á teir. Beint í krovið á Brandi og síðani Eliasi.
text: #000016
text: “Teir gera trok! Teir gera trok! Vit fáa bóltin! Føroyar vinnur! Føroyar vinnur! Føroyar vinna! “
text: #000018